ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
26 พ.ย. 2558

สรุปภาวะตลาดภาคเช้า: SET โดนกลุ่ม ICT กดดัน
SET ที่ดูอ่อนแรงอยู่แล้ว ด้วยการขาดปัจจัยหนุนที่เป็นแรงส่งให้ปรับตัวขึ้นได้ มีปัจจัยกดดันเข้ามาเพิ่มเติม จากแรงขายในตัวหลักกลุ่ม ICT ซึ่งกังวลต้นทุนดำเนินธุรกิจปรับสูงขึ้นจากการประมูลใบอนุญาตที่ได้มามีมูลค่าสูง และมีอีกนัดในวันที่ 15 ธ.ค. สำหรับ 900 MHz กดดันให้ SET อ่อนตัวลงไปทำจุดต่ำ 1,373 จุด ก่อนฟื้นตัวเล็กน้อยในช่วงท้าย มาปิดภาคเช้าที่ระดับ 1,378.73 จุด -2.73 จุด หรือ -0.20% ด้วยมูลค่าซื้อขายที่ระดับ 1.6 หมื่นล้านบาท กลุ่มหลัก ICT กดดันตลาด ปิดลบ -1.0% ส่วนพลังงาน และแบงก์ ทรงตัว ด้านตลาดภูมิภาคเคลื่อนไหวในแดนบวก
 
กลยุทธ์ที่แนะนำ: ช่วงบ่าย คาดฟื้นตัวต่อ จากปลายตลาดภาคเช้า อย่างไรก็ตาม มองกรอบบนถูกจำกัดที่ 1,380-1,390 จุด และหลังจากนั้นให้ระวังการอ่อนตัวอีกครั้ง โดยหลุดต่ำกว่า 1,373 จุด จะมีแนวรับถัดไปที่ 1,360 จุด กลยุทธ์ การรีบาวด์ใช้เป็นจังหวะปรับพอร์ต สำหรับผู้ที่ขายไม่ทัน หรือมีหุ้นอยู่ในมือเยอะ ส่วนการเก็งกำไร เหมาะกับผู้รับความเสี่ยงได้สูง และควรเล่นสั้นๆ ทั้งนี้ หุ้นแนะนำตามสัญญาณเทคนิค ได้แก่ BMCL (รับ 2.02 ต้าน 2.20 cut 1.97) และ WICE (รับ 3.06 ต้าน 3.26 Cut 2.96)
 